Mitjançant el Decret 85/1999, de 23 de març, es van crear els Premis Nacionals de Radiodifusió, de Televisió i de Telecomunicacions de la Generalitat de Catalunya.
El Decret esmentat va ser modificat pel Decret 114/2000, de 20 de març, per afegir-hi el Premi Nacional d'Internet i per preveure la possibilitat de premiar una trajectòria professional.
L'avanç constant de les tecnologies de la comunicació i la necessitat de donar una visió integrada de la cultura, els mitjans de comunicació i les tecnologies de la informació i la comunicació requereixen replantejar la concepció d'aquests Premis Nacionals, de manera que puguin donar cabuda, d'una banda, a tots els mitjans de comunicació.publicacions impreses i digitals, emissores de ràdio i televisió i producció de continguts periodístics i audiovisuals. i, de l'altra, a les entitats vinculades amb les telecomunicacions, les comunicacions electròniques i la societat de la informació dins l'àmbit de Catalunya o en llengua catalana.
Tots aquests mitjans i entitats integren l'espai català de comunicació, la consolidació i enfortiment del qual està actualment en una fase crucial i estava ja en la raó d'ésser d'aquests Premis Nacionals des de la seva creació.
En conseqüència, cal donar una nova configuració a aquests premis, que faci possible encabir-hi les diferents modalitats que fins ara l'han integrat.
Radiodifusió, Televisió, Internet i Telecomunicacions. i incloure'n de noves, com són les de Premsa, Publicitat i Comunicació de Proximitat.
Amb aquesta finalitat, s'adopta la denominació comuna de Premis Nacionals de Comunicació de la Generalitat de Catalunya, els quals es concedeixen en les set modalitats esmentades, és a dir, Radiodifusió, Televisió, Internet, Telecomunicacions, Premsa, Publicitat i Comunicació de Proximitat i s'estableixen les adaptacions necessàries a l'actual organització de les competències en matèria de mitjans de comunicació dins l'àmbit de l'Administració de la Generalitat.
Per tant, de conformitat amb l'article 39 de la Llei 13/2008, de 5 de novembre, de la presidència de la Generalitat i del Govern, a proposta del conseller de Cultura i Mitjans de Comunicació i del conseller de Governació i Administracions Públiques, i d'acord amb el Govern,
Premis Nacionals de Comunicació
1.1 Els Premis Nacionals de Comunicació de la Generalitat de Catalunya tenen per objecte atorgar un reconeixement a les aportacions més rellevants en el camp de la comunicació i les telecomunicacions a Catalunya o en llengua catalana, ja hagin estat realitzades per professionals o bé per qualsevulla entitats públiques o privades.
1.2 Els Premis Nacionals de Comunicació de la Generalitat de Catalunya es concedeixen en les modalitats següents:
Els Premis Nacionals de Comunicació es concedeixen anualment i poden anar referits a una trajectòria professional, institucional o empresarial que hagi destacat, en el seu conjunt, en els àmbits esmentats a l'article 1.
3.1 El Jurat està integrat per persones representatives de cadascun dels àmbits en els quals es concedeixen els premis, designades per resolució del conseller o consellera competent en matèria de mitjans de comunicació.
3.2 La presidència del Jurat és exercida per la persona o persones titulars del departament o departaments competents en matèria de mitjans de comunicació audiovisuals, premsa escrita, telecomunicacions, comunicacions electròniques i societat de la informació.
En cas que aquestes competències corresponguin a més d'un departament, s'han d'adoptar de forma conjunta totes les actuacions, decisions i propostes de la presidència entre les persones titulars de tots els departaments competents.
3.3 Per assolir la paritat de gènere, en la composició del Jurat s'ha de tendir a la presència equilibrada de dones i homes.
3.4 La persona titular de la Secretaria de Mitjans de Comunicació exerceix la secretaria del Jurat.
3.5 El Jurat ha d'ajustar el seu funcionament a la normativa aplicable als òrgans col·legiats de l'Administració de la Generalitat de Catalunya.
4.1 La dotació dels Premis Nacionals de Radiodifusió, Televisió, Premsa, Publicitat i Comunicació de Proximitat s'estableix anualment per resolució de la persona titular del departament competent en matèria de mitjans de comunicació.
4.2 La dotació dels Premis Nacionals d'Internet i Telecomunicacions s'estableix anualment per resolució de la persona titular del departament competent en matèria de telecomunicacions.
a) El Decret 85/1999, de 23 de març, pel qual es creen els Premis Nacionals de Radiodifusió, de Televisió i de Telecomunicacions de la Generalitat de Catalunya.
b) El Decret 114/2000, de 20 de març, pel qual es modifica el Decret 85/1999, de 23 de març, pel qual es creen els Premis Nacionals de Radiodifusió, de Televisió i de Telecomunicacions de la Generalitat de Catalunya.
Es modifica l'article 1.1 del Decret 72/1995, de 7 de març, pel qual es creen els Premis Nacionals de Cultura de la Generalitat de Catalunya, en el sentit de suprimir-ne el Premi Nacional de Periodisme.
Modificació del Decret de reestructuració del Departament de Cultura i Mitjans de Comunicació
Es modifica l'apartat i) de l'article 84.1 del Decret 136/2008, d'1 de juliol, de reestructuració del Departament de Cultura i Mitjans de Comunicació, que passa a tenir la redacció següent:.i) Organitzar els Premis Nacionals de Comunicació de la Generalitat de Cata-lunya, en coordinació, si s'escau, amb el departament o departaments competents en telecomunicacions i societat de la informació.
Barcelona, 10 de febrer de 2009